

**ΔΕΛΤΙΟ ΤΥΠΟΥ**

**για τα δράση διαδικτυακών μαθημάτων που υλοποιεί   
το eTwinning κατά το σχολικό έτος 2017-2018**

**Δράση Διαδικτυακών Μαθημάτων**

**«Παιδαγωγική αξιοποίηση των ΤΠΕ και των εργαλείων Web 2.0 για την υλοποίηση συνεργατικών δραστηριοτήτων σε έργα eTwinning και η ενσωμάτωσή τους στη διδασκαλία μαθημάτων»**

Η **Εθνική Υπηρεσία Υποστήριξης eTwinning** στην Ελλάδα σε συνεργασία με τους φορείς:

1. ΚΕ.ΠΛΗ.ΝΕ.Τ. Κυκλάδων
2. Πανελλήνιο Σχολικό Δίκτυο
3. Πανεπιστήμιο Αιγαίου
4. ΤΕΙ Δυτικής Ελλάδας
5. Ελληνική Ένωση για την Αξιοποίηση των ΤΠΕ στην Εκπαίδευση
6. Εργαστήριο Δια Βίου και Εξ Αποστάσεως Εκπαίδευσης Παιδαγωγικό Τμήμα Δ.Ε, ΕΔΙΒΕΑ, Πανεπιστήμιο Κρήτης
7. Εργαστήριο προηγμένων εφαρμογών κινητών συσκευών και εκπαιδευτικών εφαρμογών, ΑΕΤΜΑ, ΤΕΙ Ανατολικής Μακεδονίας και Θράκης

στο πλαίσιο της επαγγελματικής βελτίωσης των εκπαιδευτικών, υλοποιούν κατά το σχολικό έτος 2017-2018 τα παρακάτω **διαδικτυακά μαθήματα** (online lessons):

# **Πλατφόρμες ηλεκτρονικής μάθησης - Εργαλεία παραγωγής εκπαιδευτικού υλικού - Εργαλεία επικοινωνίας**

# **Εργαλεία επεξεργασίας πολυμέσων - Εργαλεία παραγωγής εκπαιδευτικού υλικού**

# **Εργαλεία δημιουργίας ιστοτόπων - Συνεργατικά και υποστηρικτικά εργαλεία**

# **Διαδικτυακές εκπαιδευτικές κοινότητες και αξιοποίηση μαθησιακών αντικειμένων**

# **Δημιουργικό και ασφαλές διαδίκτυο - Αξιολόγηση και ανάπτυξη κριτικής σκέψης για το ψηφιακό περιεχόμενο**

# **Οργάνωση**

Τα διαδικτυακά μαθήματα έχουν ως αντικείμενο την **παιδαγωγική αξιοποίηση των ΤΠΕ και των εργαλείων Web 2.0 για την υλοποίηση συνεργατικών δραστηριοτήτων σε έργα eTwinning και την ενσωμάτωσή τους στη διδασκαλία μαθημάτων** και οργανώνονται σε 5 κύκλους για τους καθηγητές όλων των άλλων ειδικοτήτων. Τα εργαλεία και οι υπηρεσίες που παρουσιάζονται στα σεμινάρια είναι είτε ελεύθερο λογισμικό είτε διατίθενται δωρεάν.

Κάθε εκπαιδευτικός κύκλος έχει διάρκεια **120 ωρών (6 μήνες),** ξεκίνησε τον Οκτώβριο 2017 και θα διαρκέσει μέχρι τον Μάιο 2018. Στα παραπάνω σεμινάρια συμμετέχουν **4.000 εκπαιδευτικοί** και λειτουργούν συνολικά **200 e–τάξεις** με αντίστοιχα 200 επιμορφωτές.

Οι εκπαιδευόμενοι έχουν πρόσβαση στο υλικό των σεμιναρίων μέσω της πλατφόρμας ηλεκτρονικής μάθησης του **Moodle**, ενώ υπάρχει υποστήριξη των συμμετεχόντων μέσω της Κοινότητας της Πρακτικής των εκπαιδευτικών του eTwinning, που έχει δημιουργηθεί, με τη χρήση εργαλείων όπως forum, chat, email, τηλεδιάσκεψη.

Όλοι οι εμπλεκόμενοι συμμετέχουν **εθελοντικά.** Η ομάδα υποστήριξης του σεμιναρίου συγγράφει, αναρτεί, διορθώνει και επικαιροποιεί το υλικό. Επίσης δημιουργεί και συντονίζει τις e–τάξεις και επιλύει προβλήματα των καταρτιζόμενων. Παράλληλα, η ομάδα εκπαιδευτών - βαθμολογητών, αποτελείται από 200 άτομα, εμψυχώνοντας ταυτόχρονα τους συναδέλφους τους.

Κάθε εβδομάδα αναρτάται το υλικό μιας καινούργιας διδακτικής ενότητας και απαιτείται από τους συμμετέχοντες η υποβολή εργασιών σχετικών με την αντίστοιχη ενότητα. Η ύλη των διαδικτυακών μαθημάτων συνδιαμορφώνεται από όλη την κοινότητα μέσα από τη συμπλήρωση ερωτηματολογίων. Ως εκπαιδευτές συμμετέχουν και κάποιοι από τους παλαιότερους εκπαιδευόμενους.

Με την επιτυχή ολοκλήρωση κάθε διαδικτυακού μαθήματος, η οποία συνίσταται στην επιτυχή υποβολή του 70% των εργασιών, ο κάθε εκπαιδευόμενος μπορεί να κατεβάσει και να εκτυπώσει τη βεβαίωση παρακολούθησής του από την πλατφόρμα τηλεεκπαίδευσης.

Το εκπαιδευτικό υλικό **παραμένει μόνιμα διαθέσιμο** για όλους τους εκπαιδευόμενους.

# **Μοντέλο Εκπαίδευσης**

Τα διαδικτυακά μαθήματα πραγματοποιούνται αποκλειστικά με τη χρήση τεχνικών και μεθόδων **εξ αποστάσεως** εκπαίδευσης και τα παρακολουθούν 4.000 εκπαιδευτικοί eTwinners από όλη την Ελλάδα.

Για την υλοποίηση τους χρησιμοποιούνται:

* Για την **ασύγχρονη επικοινωνία** η ηλεκτρονική πλατφόρμα **Moodle,** ένα ελεύθερο λογισμικό διαχείρισης εκπαιδευτικού περιεχομένου (Course Management System) που χρησιμοποιείται για την παραγωγή διαδικτυακών μαθημάτων. Η πλατφόρμα χρησιμοποιεί δικτυακές υποδομές του **Πανελληνίου Σχολικού Δικτύου**.
* Για την **σύγχρονη επικοινωνία** η open-source πλατφόρμα τηλεδιάσκεψης **BigBlueButton**, η οποία υποστηρίζει πολλαπλούς χρήστες με χρήση εικόνας και ήχου.

# **Επιμορφωτικά Αντικείμενα**

Τα επιμορφωτικά αντικείμενα των σεμιναρίων είναι:

| **I. Πλατφόρμες ηλεκτρονικής μάθησης - Εργαλεία επικοινωνίας** | **II. Εργαλεία επεξεργασίας πολυμέσων - Εργαλεία παραγωγής εκπαιδευτικού υλικού** | **III. Εργαλεία δημιουργίας ιστοτόπων - Συνεργατικά και υποστηρικτικά εργαλεία** | **IV. Διαδικτυακές εκπαιδευτικές κοινότητες και αξιοποίηση μαθησιακών αντικειμένων** | **V. Δημιουργικό και ασφαλές διαδίκτυο - Αξιολόγηση και ανάπτυξη κριτικής σκέψης για το ψηφιακό περιεχόμενο** |
| --- | --- | --- | --- | --- |
| η-Τάξη από το ΠΣΔ (Μέρος Α) | Επεξεργασία εικόνας - Pixlr (Μέρος Α) | WordPress (Μέρος Α) | Φωτοδεντρο - εθνικός συσσωρευτής εκπαιδευτικού περιεχομένου | Αξιολόγηση Ιστότοπων |
| η-Τάξη από το ΠΣΔ (Μέρος Β) | Επεξεργασία εικόνας - Pixlr (Μέρος Β) | WordPress (Μέρος Β) | Διαδραστικά Σχολικά Βιβλία | Ηλεκτρονικό εμπόριο - Cookies - eMarketing |
| Edmodo (Μέρος Α) | Επεξεργασία εικόνας - Pixlr (Μέρος Γ) | WordPress (Μέρος Γ) | Ψηφιακά Διδακτικά Σενάρια | Πλατφόρμα «Αίσωπος» | Πειρατεία λογισμικού - Hacking - Ιοί |
| Edmodo (Μέρος Β) | Διαχείριση video - YouTube (Μέρος Α) | WordPress (Μέρος Δ) | Βιβλία στο διαδίκτυο | Spam - Fishing |
| TES Teach with Blendspace - Δημιουργία μαθήματος για online | Διαχείριση video - YouTube (Μέρος Β) | Weebly - Μέρος Α | MOOCs - Διαδικτυακά μαθήματα | Ανεπιθύμητο, Παραπλανητικό και Ψευδές Περιεχόμενο |
| Πλατφόρμα τηλεκπαίδευσης Moodle (Μέρος I) | Λήψη Πολυμέσων από το Διαδίκτυο | Weebly - Μέρος Β | Εξ' αποστάσεως εκπαίδευση - Εικονικές κοινότητες | Κακόβουλοι - υποκινούμενοι Χρήστες (trolls) |
| Πλατφόρμα Τηλεκπαίδευσης Moodle (Μέρος ΙΙ) | Screencast-O-Matic– Καταγραφή οδηγιών σε βίντεο | Weebly - Μέρος Γ | eTwinning | Κοινωνική δικτύωση - Εθισμός στο διαδίκτυο |
| Πλατφόρμα τηλεκπαίδευσης Moodle (Μέρος III) | Video Animation - Moovly | Κοινότητες & Ιστολόγια στο ΠΣΔ (Μέρος Α) | Ηλεκτρονικές τάξεις (ΠΣΔ) | Περιεχόμενο σε Κοινωνικά Δίκτυα |
| Πλατφόρμα τηλεκπαίδευσης Moodle (Μέρος IV) | Σύννεφα κειμένου - Tagul | Κοινότητες & Ιστολόγια στο ΠΣΔ (Μέρος Β) | Wikipedia | Ασφάλεια στα μέσα Κοινωνικής δικτύωσης |
| Socrative - Χρήση κινητών και tablets στην τάξη | Audacity | Κοινότητες & Ιστολόγια στο ΠΣΔ (Μέρος Γ) | Google Earth | Cyberbullying |
| Kahoot | Animaker | Δημιουργία Ηλεκτρονικού Περιοδικού - School Press | Google Maps & Street View | Grooming - Sexting - Παιδοφιλία |
| Skype | Εννοιολογικοί χάρτες | Wikispaces | Προγραμματισμός για παιδιά Δημοτικού | Ψηφιακό προφίλ - Παραβίαση ιδιωτικής ζωής |
| ooVoo | PosterMyWall - Δημιουργία poster | Προσωπικά Περιβάλλοντα Μάθησης - Symbaloo | LegoBuilder | Πνευματική ιδιοκτησία |
| Αppear.in - Πλατφόρμα τηλεδιάσκεψης | Easel.ly - Δημιουργία Infographic | Stormboard – Online καταιγισμός ιδεών | Computer Science Unplugged | Διαφορετική Οπτική - Μεροληψία |
| meeting (ΠΣΔ) | Prezi | Ιστοεξερευνήσεις | OOo4Kids - Σουίτα Office για παιδιά | Ασφάλεια κινητών τηλεφώνων |
| Remind - Επικοινωνήστε με τους μαθητές σας | CrosswordLabs - Σταυρόλεξα | Padlet | Tux Paint - Ανοιχτού Κώδικα Λογισμικό Σχεδίασης για Παιδιά | Πληροφορίες Υγείας και Διατροφής |
| Email στο ΠΣΔ + thunderbird | Voki | Google Έγγραφα (Μέρος Α) | Made With Code | Ψηφιακές Εγκυκλοπαίδειες |
| Doodle – Προγραμματισμός εκδηλώσεων | Quizlet | Google Έγγραφα (Μέρος Β) | Προγραμματισμός για παιδιά Ι | Τελική αξιολόγηση του σεμιναρίου - 2η Τηλεδιάσκεψη |
| Απομακρυσμένη πρόσβαση | Δημιουργία Κόμικς με το Pixton | Microsoft Office Online | ΔΕΥΚΑΛΙΩΝ | Αναζήτηση πληροφοριών |
| Mailinator | Ιστοριογραμμή | Mέσα αποθήκευσης στο "σύννεφο" (Μέρος Α) | Ελεύθερο Λογισμικό / Λογισμικό Ανοιχτού Κώδικα - Opensoft | Τεχνικές Αναζήτησης στο Google |
| Τελική αξιολόγηση του σεμιναρίου | Storybird | Mέσα αποθήκευσης στο "σύννεφο" (Μέρος B) | Τελική αξιολόγηση του σεμιναρίου | Αξιολόγηση Πληροφορίας (TODO) |
|  | PowToon |  |  | LiveBinders, IP address |

# **Τεχνική υποστήριξη**

Για την υποστήριξη όλων των σεμιναρίων χρησιμοποιούνται οι υποδομές του Πανελλήνιου Σχολικού Δικτύου με virtual servers για την πλατφόρμα τηλεκπαίδευσης Moodle και την πλατφόρμα τηλεδιάσκεψης BigBluebutton.

Η εγκατάσταση, συντήρηση και λειτουργία όλων των servers υποστηρίζεται από το ΠΣΔ και την ομάδα του ΚΕ.ΠΛΗ.ΝΕ.Τ. Κυκλάδων.

Σχετικά με τη δράση: <http://www.etwinning.gr/news/moodle/762-online-e-web-2-0-etwinning>

Ο Υπεύθυνος των σεμιναρίων

Νίκος Τζιμόπουλος